En la breu Guerra de Successió bavaresa (1778-1779), Lacy i Laudon van comandar l'exèrcit austríac contra Frederic II Rei de Prússia. En morir Maria Teresa, Lacy va passar a ser el millor amic de l'emperador Josep II. La guerra contra els turcs va ser un conflicte més seriós que la guerra bavaresa. Lacy, ja vell i cansat, no va prendre grans mesures ni va aconseguir els èxits d'altres generals austríacs. La seva carrera arribava a la seva fí encara que va continuar molt interessat en els assumptes d'Estat i de l'exèrcit durant tot el regnat del successor de Josep II, Leopold II d'Àustria. Va passar els seus últims anys retirat al castell de Neuwaldegg, prop de Viena.